钦定古今图书集成/明伦汇编/氏族典/第025卷 > 冯诚
## 钦定古今图书集成/明伦汇编/氏族典/第025卷 > 冯诚

按《万姓统谱》：“诚，浮梁人，永乐进士，知香山县。威而不
猛，宽而有制，大得民心。擢监察御史，历湖广按察使。”

===冯靖===按《万姓统谱》：靖字寓安，绩溪人。纯笃富问学，领宣德
丙午乡荐，拜临城教谕，士多造就，升监察御史。时陕
西、罕东等番以易茶马而哗，朝命帅兵往相机宜，番
咸裂口咬指而服。岁乙巳，闽寇邓茂七既授首，其党
吴金七等据政和，伪号“九龙大王”，承命经理其地，设
奇擒获，械送京师，升浙江按察副使。成化乙酉，乞骸
骨归。